La declaració responsable s'ha de presentar abans de la posada en servei de la instal·lació modificada. �
Els titulars d'instal·lacions d'equips a pressió han de disposar de la documentació que s'indica a continuació durant tota la vida útil de la instal·lació.
La documentació que podrà requerir l'Administració farà referència únicament a la part modificada o ampliada del conjunt de la instal·lació.
Equips a pressió comercialitzats d'acord amb el Reial Decret 769/1999, d'aplicació de la Directiva 97/23/CE
Recipients a pressió simple comercialitzats d'acord amb el RD 1495/1991 d'aplicació de la Directiva 87/404/CEE
Aparells a pressió comercialitzats abans del RD 769/1999 o del RD 1495/1991, que disposen de placa de disseny segons el RAP del RD 1244/1979
Equips a pressió sense marcatge CE procedents de la UE o EEE
Equips a pressió transportables en instal·lació fixa, amb marcatge d'acord el RD 222/2001 d'aplicació de la Directiva 1999/36/CE.
Els titulars d'instal·lacions d'equips a pressió han de complir els requisits preceptius, d'acord amb el reglament tècnic d'instal·lacions d'equips a pressió i la resta de normativa aplicable en matèria de seguretat industrial i s'han de comprometre a mantenir-ne el compliment durant la vida útil de la instal·lació.
El tràmit de modificació escau quan es realitza una modificació important de la instal·lació.
Al Reial Decret 2060/2008 s'estableixen els supòsits que tenen la consideració de modificació important.
Si la modificació important de la instal·lació comporta una ampliació dels equips cal, per una banda, estendre un nou Certificat d'instal·lació d'equip a pressió (model EP-2) per a cada un dels nous equips.
Aquests equips s'han d'identificar amb els números seqüencials corresponents els quals s'han d'anotar a la placa de cada equip.
Per l'altra, l'equip o equips han d'estar correctament documentats d'acord amb la normativa vigent.
Si la modificació important de la instal·lació comporta una substitució dels equips per uns altres que alterin la funció principal o prestacions originals (augmentant els valors de la pressió màxima admissible, la temperatura màxima/mínima admissible o el volum, o utilitzant un fluid de risc major d'acord amb el que estableix el Reial Decret 709/2015), cal inscriure els nous equips (que han d'estar correctament documentats d'acord amb la normativa vigent) i identificar-los amb nous números seqüencials.
Aquests números s'han d'anotar al formulari EP-2 i en la placa d'instal·lació.
Els equips substituïts s'han de donar de baixa en el mateix tràmit de modificació.
Si la modificació important de la instal·lació comporta a la vegada l'eliminació d'equips, aquests és poden donar de baixa mitjançant el mateix tràmit de modificació sense necessitat de tramitar una baixa d'equips.
Si la modificació de la instal·lació comporta un substitució dels equips per uns altres que no alteren la funció principal o són de característiques iguals o inferiors, llavors la modificació té la consideració de no important i no cal comunicar-la.
Tanmateix, l'equip o equips nous han d'estar correctament documentats d'acord amb la normativa vigent.
Les modificacions no importants de la instal·lació i les modificacions dels equips (importants i no importants) que no comporten una modificació important de la instal·lació no cal comunicar-les a l'Administració, però també han d'estar correctament documentades d'acord amb la normativa vigent.